ΓΡΑΠΤΗ ΕΡΩΤΗΣΗ E-0494/03

υποβολή: Chris Davies (ELDR) προς την Επιτροπή

(21 Φεβρουαρίου 2003)

Θέμα: Στήριξη της ηλιακής ενέργειας

Ποια είναι η τελευταία εκτίμηση της Επιτροπής για τη συμβολή της ηλιακής ενέργειας στην κάλυψη των ενεργειακών αναγκών σε κάθε κράτος μέλος της ΕΕ·

Η γερμανική κυβέρνηση ανακοίνωσε πρόσφατα ότι η κρατική χρηματοδότηση των ηλιακών συλλεκτών θα αυξηθεί σε 125 ευρώ ανά τετραγωνικό μέτρο, προκειμένου έως το 2006 να αυξηθεί η επιφάνεια των ηλιακών συλλεκτών σε 10 εκατομμύρια τετραγωνικά μέτρα.

Ποιες οι κρατικές επιδοτήσεις και ποιοι οι στόχοι που έχει θέσει κάθε κράτος μέλος για την αύξηση της χρήσης της ηλιακής θέρμανσης·

Ποια οικονομική στήριξη παρέχει η Επιτροπή για την προώθηση της ηλιακής θέρμανσης και ποιοι στόχοι έχουν τεθεί για την ΕΕ στο σύνολό της·

Απάντηση της κας de Palacio εξ ονόματος της Επιτροπής

(27 Μαρτίου 2003)

Η Επιτροπήπολογίζει το δυναμικό θερμικής ηλιακής ενέργειας για το έτος 2010 σε 75 έως 100 εκατομμύρια τετραγωνικά μέτρα. Το μεγάλο αυτό εύρος οφείλεται στο γεγονός ότι παρατηρούνται μεγάλες διακυμάνσεις από τη μία χώρα στην άλλη: εάν το 2000πήρχαν 9,5 εκατομμύρια τετραγωνικά μέτρα εγκατεστημένα

στην Ευρώπη και εάν οι προβλέψεις ανέρχονταν σε 20 περίπου εκατομμύρια για τα τέλη του 2003, η κατανομή μεταξύ των διαφόρων κρατών μελών απέχει πολύ από του να είναι ομοιόμορφη, δεδομένου ότι το 79 % των εγκαταστάσεων βρίσκεται σε 4 μόνο χώρες, και το 67 % σε τρεις χώρες. Αντίθετα με ό,τι θα πίστευε κανείς, οι εν προκειμένω αποδοτικότερες χώρες δεν είναι, εξαιρέσει της Ελλάδας, αυτές με το μεγαλύτερο δυναμικό, αλλά αυτές όπου είχε ληφθεί σχετική μέριμνα.

Όσον αφορά τους στόχους των κρατών μελών, οι κοινοτικές πράξεις αναφέρουν μόνο τη δέσμευση των κρατών μελών όσον αφορά, αφενός, το συνολικό κόστος του 12 % των ανανεώσιμων ενεργειακών μορφών στην ολική κατανάλωση ενεργείας για το 2010 και, αφετέρου, τους εθνικούς στόχους όσον αφορά την ηλεκτρική ενέργεια από ανανεώσιμες πηγές στο πλαίσιο της Οδηγίας 2001/77/ΕΚ(1). Μόνο μία μειονότητα κρατών μελών έχουν ειδικά προγράμματα ή στόχους για την ανάπτυξη της ηλιακής θερμικής ενέργείας.

Σε κοινοτικό επίπεδο, δενπάρχουν, στις νομοθετικές πράξεις, ειδικοί στόχοι για τη θερμική ηλιακή ενέργεια ή για την παραγωγή θερμότητας/ψύχους. Ωστόσο, τα κράτη μέλη δεσμεύθηκαν, στο πλαίσιο της Οδηγίας 2002/91/ΕΚ του Ευρωπαϊκού Κοινοβουλίου και του Συμβουλίου της 16ης Δεκεμβρίου 2002 για την ενεργειακή απόδόση των κτιρίων(2), να περιορίσουν την εν προκειμένω ζήτηση, θεσπίζοντας μέτρα ενεργειακής απόδοσης και ενσωμάτωσης των ανανεώσιμων ενεργειακών μορφών. Ορισμένες πόλεις έχουν ήδη θεσπίσει δημοτικές διατάξεις για τη χρήση της θερμικής ηλιακής ενέργεια στα κτίρια.

Η Επιτροπήποστηρίζει τις πρωτοβουλίες που αποβλέπουν στην προαγωγή της θερμικής ηλιακής ενέργειας στο πλαίσιο των κοινοτικών προγραμμάτων και ιδίως την ενσωμάτωσή της στα κτίρια και την παραγωγή θερμότητας/ψύχους. Εις ό,τι αφορά την καινοτομίαπό το Έκτο Πρόγραμμα-Πλαίσιο Έρευνας και Τεχνολογικής Ανάπτυξης, ένας από τους στόχους είναι η κοινοτική στήριξη της ανάπτυξης οικονομικότερων ηλιακών συλλεκτών, καθώς και της χρήσης πλαστικών και σύνθετωνλικών (π.χ. έργα Flexcol και Compact). Ένας δεύτερος στόχος αφορά την ανάπτυξη οικονομικότερων θερμικών ηλιακών μονάδων για την παραγωγή ηλεκτρισμού σε μεγάλη κλίμακα, χάρις σε τεχνολογίες ηλιακής συγκέντρωσης (π.χ. έργα Eurotrough, Solair και PS10). Από πλευράς προαγωγής, το πρόγραμμα Altener αφορά την εισαγωγή της ηλιακής ενέργειας σε τομείς όπως ο τουρισμός (ξενοδοχεία, κλπ.) ή ο αθλητισμός (αθλητικές εγκαταστάσεις). Ορισμένες περιφέρειες των κρατών μελών προσφεύγουν στο Ευρωπαϊκό Ταμείο Περιφερειακής Ανάπτυξης (ΕΤΠΑ — FEDER) για τη χρηματοδότηση των θερμικών ηλιακών προγραμμάτων (π.χ. Κρήτη, Ανδαλουσία).

Η Επιτροπή θεωρεί ο στόχος, των 75-100 εκατομμυρίων τετραγωνικών μέτρων — πρέπει να διατηρηθεί και ότι επιβάλλεται να καταβληθούν προσπάθειες στις περιφέρειες με τις μεγαλύτερες δυνατότητες, ιδίως μέσω της ταχείας εφαρμογής της προαναφερθείσας οδηγίας για την ενεργειακή απόδοση των κτιρίων.

(1) Οδηγία 2001/77/ΕΟΚ του Ευρωπαϊκού Κοινοβουλίου και του Συμβουλίου της 27ης Σεπτεμβρίου 2001 για την προαγωγή της ηλεκτρικής ενέργειας που παράγεται από ανανεώσιμες πηγές στην εσωτερική αγορά ηλεκτρικής ενέργειας, ΕΕ L 283 της 27.10.2001.

(2) ΕΕ L 1 της 4.1.2003.